《饥旱》
宋代·戴表元

旱风烁我肤，饥火煎我肠。
春夏犹自可，人秋始难当。
簪珥陡顿尽，衾绸纤细将。
夺从女奴手，并入米客囊。
但冀喘息延，敢忧生理防。
山州古硗瘠，岁计仰苏杭。
发地流玉粒，浮天驾牙樯。
如何水后郡，翻籴浙江粮。
行路急促促，人情沸皇皇。
焦枯望一雨，禬褥愿千万。
云气亦偃蹇，魃妖转炎扬。
浮生想有属，沈忧聊暂忘。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》